Lykke

Lykke on tanskalainen naisen etunimi, joka pohjautuu sanaan ’onni’ (lykke). Merkitykseltään se vastaa latinankielistä naisennimeä Felicitas.

Suomessa Lykke-nimeä on annettu varsinkin 2010- ja 2020-luvulla syntyneille lapsille. Digi- ja väestötietoviraston etunimitilastoon on elokuuhun 2023 mennessä kirjattu yhteensä 120–140 tämännimistä naista tai tyttöä.

Nimipäivä 
Helsingin yliopisto tiedotti elokuussa 2023, että Lykke-nimi lisätään suomenruotsalaiseen nimipäiväkalenteriin vuonna 2025. Nimipäiväksi tulee 6. syyskuuta, jolloin nimipäiväänsä viettävät myös ’onnelliset’ Felix ja Felicia.

Tunnettuja Lykkejä 
 Lykke Friis (s. 1969), tanskalainen poliitikko
 Lykke Li, oik. Li Lykke Zachrisson (s. 1986), ruotsalainen laulaja ja lauluntekijä

Lähteet 

Etunimet